kurumikz/Cleaned-Kazakh-Wikipedia huggingface dataset:
Дарьинское

Дарьинское — Батыс Қазақстан облысы Бәйтерек ауданындағы ауыл, Дариян ауылдық округі орталығы. Географиялық орны Аудан орталығы - Перемётное ауылынан солтүстік-шығысқа қарай 71 км-дей жерде, Жайық өзенінің бойында орналасқан. Инфрақұрылымы Ауылда орыс және қазақ топтары бар балабақша, 2 мектеп - қазақ және орыс, 2 аурухана, тубдиспансер, стадион, мәдениет үйі, Ленин атындағы саябақ бар. Халқы 1999 жылы тұрғындар саны 5239 адам (2504 ер адам және 2735 әйел адам) болса, 2009 жылы 5329 адамды (2544 ер адам және 2785 әйел адам) құрады. 2021 жылғы санақ қорытындысы бойынша 5701 адамды (2794 ер адам және 2907 әйел адам) құрады. Дереккөздер
Володарское (Батыс Қазақстан облысы)

Володарское — Батыс Қазақстан облысы Бәйтерек ауданы, Байқоныс ауылдық округі құрамындағы ауыл. Географиялық орны Аудан орталығы - Перемётное ауылынан шығысқа қарай 58 км-дей жерде, Жайық өзенінің оң жақ жағасында орналасқан. Халқы 1999 жылы тұрғындар саны 1057 адам (506 ер адам және 551 әйел адам) болса, 2009 жылы 1175 адамды (580 ер адам және 595 әйел адам) құрады. 2021 жылғы санақ қорытындысы бойынша 1121 адамды (581 ер адам және 540 әйел адам) құрады. Ауыл көшелері * Алматы (Алма-Атинская) көшесі * Ә. Жангелдин (Больничная) көшесі * Б. Момышұлы (Мирная) көшесі * В. Терешкова көшесі * Жағалау (Луговая) көшесі * Қ. Аманжолов көшесі * М. Дулатов (Голиков) көшесі * Т. Бигелдинов (Киров) көшесі * Тәуелсіздік (Новая) көшесі * Х. Чурин (Матросов) көшесі * Ынтымақ (60 лет Октября) көшесі Дереккөздер
Полудино

Полудино — Солтүстік Қазақстан облысы Мағжан Жұмабаев ауданындағы ауыл, Полудин ауылдық округі орталығы. Географиялық орны Аудан орталығы - Булаев қаласынан батысқа қарай 33 км-дей жерде. Халқы 1999 жылы жергілікті тұрғындар саны 1790 адам (858 ер адам және 932 әйел адам) болса, 2009 жылы 1492 адамды (705 ер адам және 787 әйел адам) құрады. Дереккөздер
Дубовка (Қарағанды облысы)

Дубовка (бұрынғы атауы – "Қаракөл") — Қарағанды облысы Абай ауданындағы ауыл, Дубов ауылдық округі орталығы. Географиялық орны Аудан орталығы – Абай қаласынан солтүстік-шығысқа қарай 9 км-дей жерде, Соқыр өзенінің оң жағалауындағы қау, сұлыбас, боз өскен күңгірт қызыл-қоңыр топырақты тастақ далада орналасқан. Инфрақұрылымы Дубовкада орта мектеп, балабақша, клуб, дәрігерлік амбулаторлық пункт, емхана, т.б. мекемелер бар. Тұрғындары басқа елді мекендермен автомобиль жолы арқылы қатынасады. Халқы Дереккөздер
Қурай

Қурай - орманды-далалы, шөлейтті және шөлді аймақтарда өсетін бір топ өсімдіктердің жалпы атауы. Көбінесе қурай деп сораңшөптің кейбір түрлерін атайды Ботаникалық сипаты * Биіктігі 50-100 см, гүлдегеннен кейін сабағы қатайып кететін тікенекті өсімдіктер. * Алғашқы кезде баяу, ал жаздың 2-ші жартысында тез өседі. Мамыр-маусым айларында гүлдейді. * Тамыздың аяғында тұқымы пісіп-жетілген соң, шар тәрізді сабағы тамырынан бөлініп, желмен ұшып, алысқа тарайды. * Өте өсімтал, бір қурай жылына 200 мыңдай тұқым береді. Тұқымы топырақ астында 2-3 жылға дейін өзінің өну қасиетін жоғалтпайды. Сондай-ақ құрғақшылыққа да төзімді. Өсетін жері мен таралуы Қазақстанның оңтүстік-шығыс, батыс және оңтүстік облыстарында кездеседі. Топырағы тұзды, сортаң жерлерде өседі. Дереккөздер
Қурай жусан

Қурай жусан – астралылар тұқымдасы, жусан туысына жататын бір немесе екі жылдық ұсақ бұталы өсімдік. Ботаникалық сипаты * Биіктігі 30-70 см. * Тамыры жіңішке. * Сабағы тік, жоғарғы жағы селдір, төменгі бөлігі тықыр, қоңыр немесе қызыл күлгін түсті. * Жапырағы жұмыртқа пішіндес, бүтін не қауырсын тәрізді екі-үштен тілімделген. * Гүлдері дара жынысты, сарғыш, ашық қызғылт түсті. Сыпыртқы гүлшоғырына топталған. Шілде-тамыз айларында гүлдеп, жеміс салады. * Жемісі - дәнек. Өсетін жері мен таралуы Қурай жусан Еуропаның орталық және шығыс бөлігінде, Азияның қоңыржай белдеулерінде өседі. Ресейдің кейбір жерлерінде кездеседі. Қазақстанда барлық аймақта - дала, шөл, шалғынды, құм, құмайт топырақты желерде таралған. Жылқы, қой, түйе малдарына жақсы жейтін жайылымдық өсімдік. Қолданысы * Гүлінің құрамындағы эфир майы косметикалық заттар жасауда қолданылады. * Өсімдіктің кептірілген түрі арақ-шарап жасау өнеркәсібінде пайдаланылады. * Халық медицинасында өсімдіктің жер бетіндегі бөліктерінен жасалған дәрілерді эпилепсия кезінде, ішек құрттарын жоюға және дененің жаралы жерлеріне басу үшін қолданады. * Сыпыртқы жасайды. * Кейде сәндік үшін отырғызады. Дереккөздер
Барий хлориді

Барий хлориді немесе хлорлы барий — бейорганикалық қосылыс, тұз қышқылының барий тұзы. Химиялық формуласы – BaCl 2 . Физикалық қасиеттері Түссіз кристалдық зат, тығыздығы – 3,92 (20 °C). 100°С температураға қыздырғанда сусызданады. Сусыз Барий хлориді – ромбцлық кристалл, балқу температурасы 960°С, суда жақсы ериді (20 °C–та 100 г суда 36,2 г ериді). Алынуы 1. Барий металының хлормен әрекеттескенде: 2. Барий тотығының тұз қышқылымен әрекеттескенде: 3. Барий гидрототығы тұз қышқылымен әрекеттескенде (бейтараптану реакциясы): 4. Барий сульфидінің кальций хлоридімен әрекеттескенде: 5. Барий карбонатының тұз қышқылымен әрекеттескенде: Химиялық қасиеттері 1. Тұздардың ерітіндісімен: 2. Қышқылдармен реакция: Қолдануы Барий хлоридін және барийдің басқа қосылыстарын (сульфат, нитрит т.б.) алып, ауыл шаруашылығында, тері өнеркәсібінде, лабораторияда (SO_4 ионын тұңбаға түсіру үшін) қолданады. Тағы қараңыз * Барий қосылыстары Дереккөздер
Поляк патриоттарының одағы

Поляк патриоттарының одағы (ППО) – поляктардың КСРО-дағы антифашистік бұқааралық ұйымы (1943ж. наурыз – 1946 ж. тамыз) В.Василевская, Л.Лямпе, А.Завадский т.б. бастаған поляк коммунистері ұйымдастырды. Негізгі міндеті Негізгі міндеті – фашист басқыншыларына қарсы, поляк халқының ұлттық және әлеуметтік азаттығы жолынағы, КСРО-мен одаққа және достық қарым-қатынасқа негізделген халық-демократиялық поляк мемлекетін құру жолындағы қарулы күрес болды. ППО-ның белді басшылары 1944 ж. шілдеде Польшадағы тұңғыш халық үкіметі – Поляк ұлт-азаттық комитетінің құрамына енді. Поляк эмигранттарының отанына оралуына байланысты 1946ж. тамызда өз қызметін тоқтатты. Дереккөздер
Баркентина

Баркентина немесе шхуна-барк - жүк таситын желкенді теңіз кемесі. Желкеннің негізгі жабдықтарымен тік көтерілетін бөлігі кеменің алдыңғы діңгегіне (фокдіңгекке), ал ал көлбеу жайылатын бөлігі келесі діңгектерге (грот және бизань-діңгекке) орнатылады. Баркентинаның діңгегі кем дегенде үш болады . Дереккөздер *
Понтий Пилат

Понтий Пилат (Pontius Pilatus) – Римнің Иудеядағы префекты (б.з. 26-36жж.). Понтий Пилат қаталдығымен, зұлымдылығымен, атып-асумен әйгілі болды. Салық ауыртпалығы, саяси қанау иудейлердің діни нанымы мен әдет-құрпын аяққа басты. Халық бұқарасы бұған қарсы көтерілді. Понтий Пилат халық толқуын аяусыз басып отырды. Асқан қаталдығы үшін 36ж. Сириядағы рим легаты Вителлий оны орнынан босатып, Римге жіберді. Понтий Пилаттың мұнан былайғы тағдыры белгісіз. Дереккөздер
Винсент Артур Смит

Смит (Smith) Винсент Артур (03.06.1848, Дублин, Ирландия, - 06.021920, Оксфорд) – үнді тарихын зерттеген ағылшын ғалымы, ежелгі және орта қасырдағы Үндістанның тарихы, нумизматикасы, эпиграфикасы, өнері мен мәдениеті жөніндегі зерттеулердің авторы. Б.з. 1-мың жылдықтағы шаһтар, кушандар, вакатактар т.б. туралы еңбектері ерекше орын алады. Смиттің «Үндістанның оксфордтық тарихы» атты еңбегі де жұртшыылыұ арасында танымал. Дереккөздер
Эдмонтон

Эдмонтон — Канаданың Альберта Провинциясының әкімшілік орталығы.2016 жыл бойынша қалада 932 546 адам тұрады.Маңындағы елді мекендермен 1,16 миллион тұрғыны бар агломерация құрайды. Норт-Саскачеван өзенінің бойында орналасқан. Тарихы Қаланың негізін 1795 жылы "Гудзон шығанағының Компаниясы" қалаған. Қаланың атауы компанияның иесі Джеймс Винтер Лейктің туған қаласымен байланысты. Форт Эдмонтон аймақта тері сатумен танымал болған. Үкімет кәсіпкерлерге жерді төмен бағамен сатқандықтан, қала қарқынды түрде дамыған. Эдмонтон 1892 жылы қала статусына ие болды.Халық саны 700 адам шамасында болған. 1906 жылы Альберта Провинциясы құралған кезде, қала аймақтың әкімшілік орталығына айналды. 1940 жылдардың соңында қала маңында мұнайдың жаңа кен орныдары ашылған кезде, Эдмонтон экономикалық түрде қарқынды дами бастады.1950 жылдары қаланың халқы 150 мыңнан 270 мыңға дейін өсті. Қазіргі кезде Эдмонтон-Канаданың маңызды экономикалық және мәдени орталығы болып табылады. Климаты Қалан климаттың қоңыржай белдеуінде орналасқан, яғни қыста күндер суық, ал жазы ыстық және ылғалды болып келеді. Халқы 2012 жыл бойынша қаланың халық саны - 817 498 адам. Қаланың ұлттық құрамы: * Ақтар (еуропалықтар) — 71,8 % * Азиаттар — 16,3 % * Үндістер — 5,3 % * Қара нәсілді адамдар — 2,6 %. Адамдардың орташа жасы - 35,3 жас. Экономикасы Қаланың негізгі экономикалық саласы - мұнай және мұнай өнімдерін өндіру.Қала "Канаданың мұнай астанасы" ретінде танымал. Қалада «Telus», «IBM», «BioWare», «Дженерал Электрик», «Канада Батыс Банкі» сияқты ірі корпорациялардың офистері және штаб-пәтерлері орналасқан. Галерея Бауырлас қалалары * Гатино, Канада (1967) * Харбин, ҚХР (1985) * Нашвилл, АҚШ (1990) * Вонджу, Корея Республикасы (1998) Дереккөдер
Калгари

Ка́лгари — Канаданың Альберта Провинциясының әкімшілік орталығы.2012 жыл бойынша қалада 817 498 адам тұрады.Маңындағы елді мекендермен 1,16 миллион тұрғыны бар агломерация құрайды. 2011 жылдың мәліметтеріне сәйкес қалада 1 096 833 адам тұрады.Альберта провинциясының халық саны бойынша ең үлкен қаласы, ел ішінде 3-ші ірі қаласы болып табылады.Маңындағы елді мекендермен 1 214 839 халқы бар Калгари қаласының агломерациясы ел ішінде 5-ші орында. Аймақтың әкімшілік орталығы Эдмонтон қаласынан оңтүстікке қарай 294 километр қашықтықта орналасқан. Қала экономикасының негізгі салалары:мұнай өнеркәсібі, ауыл шаруашылығы және туризм. 1988 жылы Канада тарихында алғаш Қысқы Олимпиадалық Ойындар бұл қалада өткізілді. Географиясы Қала Канадалық Құзды Таулар мен Канадалық Жайылмалар арасындағы өтпелі зонада орналасқан.Қала теңіз деңгейінен шамамен 1050 метр биіктікте орналасқан.Қаланың ауданы 726,5 км². Иммигранттардың көшуіне және жаңа шағын аудандардың салынуымен байланысты қаланың ауданы және халқы жыл сайын өсуде. Климаты Қалан климаттың қоңыржай белдеуінде орналасқан, яғни қыста күндер суық, ал жазы ыстық және ылғалды болып келеді.Жылдық орташа температура +4,1°C.Шілде айындағы орташа температура +16,2°C, қаңтар айындағы орташа температура −8,9°C. Халқы 2011 жыл бойынша қаланың халық саны - 1 096 833 адам. Қаланың ұлттық құрамы: * Ақтар (еуропалықтар) — 72 % * Азиаттар — 18,5 % * Қара нәсілді адамдар — 2,1 %. * Арабтар — 1,2 % Адамдардың орташа жасы - 35,7 жас. Экономикасы компаниясы]] Қаланың негізгі экономикалық саласы - мұнай және мұнай өнімдерін өндіру.Эдмонтон қаласымен бірге Альберта экономикасының маңызды орталықтары болып табылады. Қалада 4000 астам мемлекеттік және шетелдік фирмалар мұнай және газ секторында жұмыс істейді. Калгари - Канаданың ең тез өсетін қаласы. Бұл қала иммигранттар үшін ең қызықтылардың бірі және көшу мен өмір сүру үшін өте қолайлы болып табылады. Қала өмір сүру сапасы жағынан әлемдегі қалалар ішінде алғашқы 30-дыққа кіреді. Галерея Бауырлас қалалары * Квебек, Канада (1956) * Раджастхан (1973) * Наукальпан-де-Хуарес, Мексика (1994) * Дацин, ҚХР (1995) * Тэджон, Корея Республикасы (1996) * Финикс, АҚШ (1997) Дереккөздер
АҚШ-тағы қазақтар

АҚШ-тағы қазақтар — Америка құрлығында тұратын қазақ халқы, негізінен АҚШ және Канада елдерінде тұрады. Тарихы АҚШ-қа қазақтар Екінші дүниежүзілік соғыстан кейін көшіп бара бастады. Негізінен, АҚШ-тың қазақ халқын бірнеше топқа бөлуге болады. * Бұрынғы КСРО азаматтары, Екінші дүниежүзілік соғыс кезінде тұтқынға түсіп, Алмания аумағындағы концентрациялық лагерьлерде ұсталған, одақтастар әскерлері азат еткеннен кейін және тексеруден өткен соң өздерінің өтініштері бойынша Түркияға тұруға жіберілген, сосын Түркиядан Штаттарға көшіп барған, онда қазір олардың екінші және үшінші ұрпақтары тұрып жатыр; * Түркиядан келген қазақтар, түрік еңбек көші-қонының құрамында келіп жұмыс тапқан, бес жыл тұрақты (ешқайда шықпай) тұрғаннан кейін АҚШ азаматы мәртебесін алған; * ҚХР-нан келген қазақтар, АҚШ-қа Жапония, Тайвань арқылы Тынық мұхитты кесіп өтіп, Тынық мұхит жағалауында оқуға немесе жұмыс істеуге қалып қойған, сосын елде тіршілік ету мүмкіндігіне ие болған; * Қазақстан Республикасынан келген қазақтар, оқуға немесе жұмыс істеуге келген; * АҚШ азаматтарымен этникааралық некеге тұрып, азаматтық алғандар. АҚШ мультимәдени және полиэтникалық ел ретінде көшіп-қонған қазақтарды 1960 жылдардың ортасынан бастап, 1965 жылғы көші-қон заңын ырықтандырғаннан кейін тарта бастады. «Америка этникалық топтарының Гарвард Энциклопедиясына» сәйкес 1960-жылдары АҚШ-та 20 шақты қазақ отбасы болған. Бұл 20 отбасының 13-і осы елге 1960-жылдардың ортасында көшіп келіп, Нью-Йорк, Вашингтон (Колумбия округі) метрополиінде және Калифорния штатында қоныстанған бұрынғы вермахт тұтқындарының отбасы. Бұл облыстарға қоныстануды мына көрсеткіштер бойынша таңдаған, жұмыс табу мүмкіндігі, онда тұрып жатқан өз этникалық топтарының өкілдерінің болуы, бұрынғы тұрған жеріне шамалы болса ұқсас климат жағдайы, жоғары оқу орындарының болуы. АҚШ қазақтарында моноэтникалық және этникааралық некелер байқалады. Этникааралық некелер аға буынға тән. Керісінше, диаспораның екінші, үшінші буын жастары өмірлік серіктерін қазақ ортасынан табуға тырысады, бұдан этникалық сәйкестілікті сақтауға арналған стратегия айқындалады. Басқа диаспораларға қарағанда АҚШ-тағы қазақтардың саны аздығынан және америкалық қоғам тіршілігінің барлық саласына ықпал ету мүмкіндігі болмағандығынан маңызды проблемаларын бірлесе шешуге болатын өз қоғамы да жоқ. Британиядағы сияқты америкалық қазақтарға да басы бірікпеушілік тән. 1996 жылы Индиана университетінің (Блумингтон) жанынан Қазақ студенттік ассоциациясы құрылды, ол жыл сайын Наурызды тойлайды, қазақ халқының салт-дәстүрлерімен және әдет-ғұрыптарымен таныстырады, тақырыптық конференциялар өткізеді. АҚШ-тағы қазақ диаспорасы Қазақстан Республикасы қазақтарының АҚШ азаматтарымен жасалған этникааралық некелерінің, сондай-ақ америкалық өкіметтің Қазақстанның көрнекті ғалымдары мен мамандарына осы елде тұрып, қызмет ету мүмкіндігін беруі арқасында өз қатарларын толықтырып отырады. Сыртқы сілтемелер *[https://www.msu.edu/~kazakh/about.html]
Барқыт ағаш

Барқыт ағаш немесе Амурлық тозағаш - Рута тұқымдасының Барқыттар сабына жататын ағаш. Ботаникалық сипаттамасы Биіктігі 25 м-ге, ені 50-75 см-га жететін ағаш. Ол 300 жылға дейін тіршілік етеді. Қабығы ақшыл-сұр түсті, қыртыстанған, сопақша келген, үш жағы сүйір, ұнамсыз иісті. Барқыт ағаш 18-20 жылда гүлдей бастайды. Маусымның соңында - шілде басында 10 күн гүлдейді. Гүлдері майда (диаметрінде 0,8 см), түсі - сарғылт-жасыл, 5 мүшелі, дара жынысты, 12 см ұзындығы сіпсебас гүлшоғырына жиналған. Жемісі шар тәрізді, қара, диаметрінде 1 см-дей жалтыр сүйекжеміс. Қыркүйек айында піседі. Ішінде 5 дәні бар. Бір талдан орташа жылына 10 кг-дай жеміс жиналады. Таралуы Барқыт ағаштың жабайы түрі Қиыр шығыста Зея өзеніне дейін, Оңтүстік Сахалинде, Жапонияда және Қытайда өседі. Қолдануы Медицинада барқыт ағаштың қабығын, жапырақтарын, жемісін колданады. Өсімдіктің құрамындағы изохинолин алколоидтар (берберин), илік заттар, кумариндер, сапониндер антисептик, қызуды басатын, қан тоқтататын дәрі ретінде қолданылады. Корей халық медицинасында қантты диабетті емдеу үшін күніне 2-3 жемісін жеген өте пайдалы деп саналады. Дәстүрлі Тибет медицинасында ағаштың қабығының қайнатпасын аллергияда, дерматит, полиартриттерде, бүйрек, көз ауруларына қолданады. Барқыт ағашынан жиһаз, шаңғы, фанер сияқты әр түрлі бұйымдар жасалады, авиация құрылысында пайдаланады. Өнеркәсіп үшін өсіп тұрған ағаштан тоз қабаты алынады. Парктерде әсемдік үшін өсіріледі . Дереккөздер
Қырғызстандағы қазақтар

"'Қырғызстандағы қазақтар"' — 1989 жылы қазақтардың саны 37318.Соңғы халық санағына (1999 жылғы сәуір) сәйкес мұндағы этникалық қазақтардың саны 42 657 адам. 2004 жылдың басында қазақ халқының саны 65 мың шамасында. Анағұрлым жинақы орналасқан жерлері Шу облысы (17 510 адам), Бішкек қаласы (12 064 адам), Ыстықкөл (6979 адам), Талас (3604 адам), Жалал-Абад (1 130 адам), Ош (1200 адам), Нарын (394 адам) және Баткент (376 адам) облыстары. Білім деңгейі: жоғары білімі барлар – 4 234 адам, аяқталмаған жоғары - 678, орта-арнаулы – 4 346, орта – 13 366, қалғандарында – бастауыш білім. Қазақтардың ішінде 47 ғылым кандидаты, 8 ғылым докторы бар. Жалпы алғанда Қырғызстандағы біздің отандастарымыздың әлеуметтік-экономикалық жағдайы мақтанарлықтай емес. Қазақтардың бір бөлігі аралас некеден туған, ассимилияция қаупін туғызады. 1999 жылғы ұлттық халық санағы мәліметтеріне сәйкес 42 657 қазақтың 7546-сы ана тілін қырғыз тілі деп, 2449 – орыс тілі, 95 - өзбек тілі деп көрсеткен. Мұның себептерінің бірі қазақ диаспорасы жинақы тұратын аудандарда қазақ орта мектептері мен балалар мекемелері жоқ деуге болады, ана тілінде теле- және радио бағдарламар таратылмайды. Сыртқы сілтемелер *[http://www.demoscope.ru/weekly/ssp/sng_nac_89.php?reg=11]
Әбдіраш Тасанұлы Ақылбеков

Әбдіраш Тасанұлы Ақылбеков(1956 ж.т.)-физик, физика-математика ғылымдарының докторы(2004 ж.), профессор, Қазақ пед. институтын бітірген(1978 ж.). 1985-89 ж. Көкшетау пед. институтында доцент, 1989-95 ж. Білім министрлігінде бас маман, 1995-2004 ж. Қазақ мемл. қыздар пед. институтында факультет деканы, кафедра меңгерушісі. 2004 жылдан Л.Н.Гумилев атындағы Еуразия ұлттық университетінде (ЕҰУ) жаратылыстану-техникалық ин-ты директорының орынбасары, ЕҰУ ғылыми-зерттеу секторының бастығы. Жалпы физика курсы бойынша жоғары оқу орындары студенттеріне арналған екі оқу құралын шығарды. 90-нан астам ғылыми мақалалары халықаралық және республикалық конференциялардың тезистері жарияланған. Пайдаланылған әдебиет А 37 Астана:Энциклопедия.-Алматы: «Атамұра», 2008.-576 бет.
Ақмолатурист

Ақмолатурист - акционерлік қоғам, Астана қаласының аса ірі туристік фирмасы. 1970 жылдан фирма сыртқа шығатын, сырттан келетін және ішкі туризм саласындағы қызмет түрлерін ұсынып келеді. Фирманың мақсаты - ішкі туризмді дамыту. Қала ішінде және қала сыртына жасалатын саяхат үшін өзінің автобус көлігі бар. Фирма кәсіби экскурсия жүргізушілер әзірлеген Астана бойынша шолу экскурсияларын ұйымдастырады. Аталмыш туристік фирма «Астана-үшінші мыңжылдық қаласы» (қала ішінде 3 сағат автобуспен жасалатын саяхат) және «Астанамен таныс болыңыз» (қала ішінде 2 сағат автобуспен жасалатын саяхат) атты қала бойынша шолу экскурсияларын ұсынды. 2014 жылы сәуір айында компанияның басшысы ретінде Виталий Анатольевич Корольков тағайындалды. Дереккөздер
Сүйіндік Кенжетайұлы Айсақов

Сүйіндік Кенжетайұлы Айсақов (1949 ж.т.)-сәулетші, КСРО Суретшілер одағының мүшесі(1976ж.). Ақмола облысында дүниеге келген. КазПТИ-ді бітірген(1972 ж.). 1972-85 ж. Гипровуз және Гипрогор (Алматы қ.) және Целингорсельпроект (Целиноград қ.) жобалау институттарында сәулетші, аға сәулетші, топ жетекшісі, 1985-89 ж. Алматы облоткомында бас суретші. Қарағанды, Целиноград, Алматы және Астана қалаларында әр жылдары бой көтерген бірқатар объектілердің авторы. Авторлық ұжымдар құрамында ҚарМУ бас корпусы, Ленин және Совет аудандарының әкімшілік үйлері, «Горизонт»(Целиноград қ.) тұрғын үйі, «Номад» (Астана қ.) тұрғын үй кешенін салуға атсалысқан. Пайдаланылған әдебиет А 37 Астана:Энциклопедия.-Алматы: «Атамұра», 2008.-576 бет.
Ерқараұлы Айдос Шахмардан

Шахмардан Ерқараұлы Айдос (18 ақпан 1973 жыл, Оңтүстік Қазақстан облысы, Шардара қаласы) - суретші-кескіндемеші, Астана қаласының қазақ суретшілер қауымдастығының басқарма мүшесі. 1993 жылы О.Таңсықбаев атындағы Алматы суретшілер училищесінен білім алып, 1999 жылы В.И. Суриков атындағы Мәскеу мемлекеттік академиялық көркемсурет институтын бітірген. 1999-2005 жылдар арасында Алматы қаласының «Квартет» жарнама агенттігінің қрылтайшысы, 2005 жылдан ЕҰУ дизайн кафедрасының оқытушысы болып жұмыс атқарған. 2000-2008 жылдары Республикалық және халықаралық көрмелерге қатысып, ерекшеленген, «Шабыт» көрмесіне «Отырарды қорғаушылар» және «Жоңғарлармен щайқас» (2002) шығармашылық жұмыстарымен қатысты. 2007 жылы Астана қаласындағы өткен «Саяси қуғын-сүргін құрбандары мұражайы» көркем безендірілуінің авторы. Пайдаланылған әдебиет А 37 Астана:Энциклопедия.-Алматы: «Атамұра», 2008.-576 бет.
Қадиша Ермекбайқызы Ағымбаева

{{Тұлға { } { } }} Қадиша Ермекбайқызы Ағымбаева (1968 жылы Түркістан облысы Сайрам ауданы Ақсукентте туған) — қазақстандық биші, балетмейстер. Қазақстанның еңбек сіңірген қайраткері (2006). Наз мемлекеттік би театрының көркемдік жетекшісі әрі бас балетмейстері. Толығырақ * Қадиша Ермекбайқызы 1968 жылы Түркістан облысы Сайрам ауданы Ақсукентте дүниеге келген. * 1987 жылы Селезнев атындағы Алматы мемлекеттік көркемсурет училищесін бітірген. * Абай атындағы Қазақ ұлттық педагогикалық университетіның хореграфия факултетін бітірген. * 1987 - 1997 жылдары Алматы қаласындағы облыстық филармонияның жанынан ұйымдасқан «Алтынай» халық билері мемлекеттік ансамблінің бишісі болды. * 1999 жылы «Наз» халық би ансамбілі Астана қаласы мемлекеттік филармониясы жанынан құрды. * 2007 жылы 1 наурызда Астана қаласы әкімінің бұйрығымен Бұл өнер ұжымы "Наз" мемлекеттік би ансамбльі болып құрылды. * Қазіргі таңда "Наз" мемлекеттік би ансамбльінің бас балетмейстері әрі көркемдік жетекшісі. Шығырмашылығы * 1999 жылы «Наз» халық би ансамбілі Астана қаласы мемлекеттік филармониясы жанынан құрды. * 2007 жылдан "Наз" мемлекеттік би ансамбльі болып құрылды. * Бүгінде театр Қазақстан Республикасының кәсіби би ұжымдарының ішінде алдыңғы қатардағы орынды алады. «Наз» би театры Республикадағы өтетін барлық мәдени-бұқаралық, мерекелік іс-шаралардың және өз елімізбен шет елдерде өтетін ауқымды азия ойындары, байқаулар мен фестивальдардың белсенді қатысушысы ғана емес, сонымен қатар Түркия, Мәскеу, Қытай, Оңтүстік Корея, Болгария, Грекия, Катар, Бельгия, Голландия, Франция, Араб және Норвегия мемлекеттерінде ұлттық би өнерін насихаттап, қазақ биінің сұлулығы мен сымбатын тамсандыра көрсетіп, тұғырын биік ұстап келе жатқан ұжым. Ұжымның репертуарында 60-қа жуық хореографиялық қойылымдары, оның ішінде 30-дан астам қазақ билері мен көптеген әлем халықтарының билері қойыла отырып, «Тұйғындар» тарихи би спектаклі, фламенго стилінде «Балеро», хореографиялық спектакль «Нұрғиса», жас өспірімдерге арналған тематикалық спектакль «Ақ пен қара» және де жаңа жылдық мерекелік іс-шаралар. Марапаттары * 2003 жылы «Наз» халық билері ансамблі хореографтардың Новосибирск қаласында өткен ІІ халықаралық байқауының лауреаты атанды. * ҚР Президентінің жеке алғыс хатымен марапатталған. * 2006 жылы Елбасының жарлығымен "Қазақстанның еңбек сіңірген қайраткері" құрметті атағымен марапатталды. * 2011 жылы "Қазақстан Республикасының Тәуелсіздігіне 20 жыл" медалі * 2015 жылы "Қазақ хандығына 550 жыл" мерекелік медалі * 2015 жылы "ҚР Конституциясына 20 жыл" медалі * 2016 жылы "Қазақстан Республикасының Тәуелсіздігіне 25 жыл" медалі және т.б сыйлықтармен марапатталған. * Нұр Отан партиясының "Белсенді қызыметі үшін" медалімен марапатталған.
Александр Рефатович Абылаев

Александр Рефатович Абылаев (1947 ж.т.)-пианист, мәдени-ағарту қызметкері, ҚазКСР еңбек сіңірген өнер қайраткері (1980ж.),Құрманғазы атындағы Алматы мемлекеттік консерваториясын(фортепиано, 1979ж.), Шымкент пед. мәдениет институтын (мәдени-ағарту жұмыстары, 1987ж.) бітірген. Еңбек жолын балалар музыкалық мектебінде фортепиано сыныбы бойынша дәріс беруден бастады(1965-1967 жж.), 1969-1971ж. Ресейдің Свердловск қаласындағы «ГРЭС» мәдениет үйінің көркемдік жетекшісі, 1971-80 ж. Алматы қ. үй құрылысы комбинатының музыкалық жетекшісі, 1980-85 ж. республикалық «Гүлдер» ансамблінің бас , 1985-92 ж. Алматы облыстық филармониясының бас директоры. 1992 жылдан Астана қаласында қызмет етеді. 1992-94 ж. «Алтын алма» мәдени-коммерциялық орталығының музыкалық редакторы, 1994-2000 ж. «Биг-Бенд» Президенттік оркестрінің, 2000-02 ж. «Конгресс-Холл» жанындағы «Астана» эстрад.-симф. оркестрінің өркемдік жетекшісі, Қазақ Ұлттық муз. академиясының (ҚазҰМА) оытушысы, 2006 жылдан астаналық цирк оркестрінің директоры. Пайдаланылған әдебиет А 37 Астана:Энциклопедия.-Алматы: «Атамұра», 2008.-576 бет.
Брэйн-ринг

Брэйн-ринг ( — ми) — телевизиялық зияткерлік ойын. Бірінші рет эфирге 1990 жылы 18 мамырда шықты. Алғаш жүргізушісі Владимир Ворошилов болды, кейін оның орнына Андрей Козлов келді. 2010 жылдың 6 ақпан пен 4 желтоқсан арасында СТС арнасында эфирге шықты.Сонымен қатар Әзербайжанның телеарнасында шықты (azTV) Ережелері Екі топ арасындағы жарысқа негізделген ойын. Әр топта 6 ойыншыдан болады. Топтар қарама-қарсы орналасқан үстелдерде жайғасады. Үстел үстінде бір кнопкадан болады. Ортада жүргізуші топтарға арналған ортақ сұрақ қояды. Жауап беру құқығын кнопканы бірінші болып басқан топ алады. Жауап қате болса, қарсы топқа ойлануға 20 секунд және жауап беру кезегі беріледі. Сұрақтың құны 1 ұпай. Егер де топ сигнал естілгенге дейін кнопканы басатын болса, онда жауап беру құқығынан айырылады. Ойында жеңіп шығу үшін топ 5 ұпай жинауы шарт. , Львов.]]
Иран коммунистік партиясы

Иран коммунистік партиясы (ИКП; Хезбе коммунисте Иран) – жұмысшылар, шаруалар мен озық ойлы интеллигенция өкілдері құрған саяси ұйым. Иран коммунистік партиясы негізі 1920 жылы маусымда Энзели қаласында өткен социал-демократиялық «Әділет» («Адалет») партиясы съезінде қаланды. Партия программасында саяси-әлеуметтік, экономикалық міндеттер белгіленді: елді империалистікезгіден азат ету, экономикалық кіріптарлыққа душар еткен 1919 жылғы ағылшын-иран шартының күшін жою, Каджарлар әулетін биліктен тайдыру және монархиялық тәртіпті тыйып, ірі феодалдарды жерден айыру. Съезден кейін Иран коммунистік партиясы Коминтернге кірді. 1920 жылы Иран коммунистік партиясы басшылары солшыл элементтердің ықпалымен елдегі объективтік мүмкіндіктерді ескермей, Иранда дереу социалистік революцияны жүзеге асыру, помещиктердің ғана емес, ұсақ жер иеленушілердің де жерлерін конфискелеу ұрандарын көтеріп, бірқатар қателіктерге ұрынды. Сол жылы қазанда арандатушы элементтер ОК құрамынан шығарылып, Хайдар хан Аму оғлы бастаған ОК-тің жаңа құрамы сайланды. Иран коммунистері 1920-22 жылы ұлт-азаттық қозғалысына белсене қатысып, 1929-31 жылы ереуілдерге басшылық етті. 1931 жылы үкімет коммунистердің қызметіне тыйым салатын заң шығарды. Таги Эранидің басшылығымен Иран коммунистік партиясы жұмысы 1934 жылдан қайта жанданды. 1925, 1937 жылдары партия қатты қуғынға ұшырады. 1938 жылы Иран коммунистік партиясы басшылары сотқа тартылып, Эрани 1940 жылы түрмеде өлтірілді. Иран коммунистік партиясы жұмысын 1941 жылы құрылған Иран халық партиясы одан әрі жалғастырды. Дереккөздер Қазақ совет энцеклопедиясы
Голд-Кост

Голд-Кост — Аустралиядағы Квинсленд штатындағы орналасқан қала. Бір аттас жергілікті өзін-өзі басқару ауданының әкімшілік орталығы. Штатта халық саны бойынша 2-ші орында, елде 6-шы орында. Қаланың халық саны 591 473 (2009 жыл бойынша), орташа тығыздығы 334,52 адам/км². Әлемге Аустралияның басты туризм орталықтарының бірі ретінде танымал, әсіресе су туризмі. Географиясы Қаланың ұзындығы шамамен 60 километр.Аустралияның шығыс жағалауындағы, Коралл теңізінің жағасында орналасқан.)Қаланың басты өзені - Неранг. Бұрынғы кезде қаланың көп бөлігін батпақ сулы жерлер басқан.Кейін қаланың салыну кезінде бұл территориялардың көп бөлігі жасанды су жолдары ретінде арықтар салыну үшін пайдаланылды. Климаты Қаланың ауа-райы статистикасы Экономикасы Қаланың басты экономикалық секторы - туризм саласы, дәлірек айтсақ.Мұхит жағалауында орналасуы сёрфинг спортын дамыту үшін қолайлы. Қаланың танымал жағажайы-Серферс-Парадайз. Курорттық инфрақұрылым жақсы дамыған:қалада көптеген қонақүйлер, отельдер, ресторандар, клубтар, барлар, және тәуліктік казинолар жұмыс істейді. Бауырлас қалалары * Бейхай, ҚХР * Акапулко, Мексика * Корфу * Нетания, Израиль * Меделин, Колумбия * Дубай * Форт-Лодердейл, Флорида, АҚШ * Хорофенуа округі * Канагава префектурасы, Жапония * Такасу, Хоккайдо, Жапония * Нумеа, Жаңа Каледония (Франция) * Тайнан, Тайвань * Тайбей, Тайвань * Улан-Батор Галерея Дереккөздер
Иран халық партиясы

Иран халық партиясы (ИХП; Хезбе тудейе Иран) – Иран еңбекшілерінің партиясы. 1941 жылы қазанда құрылды. Иран коммунистік партиясының мирасқоры. 1942 жылы Тегеранда болған Иран халық партиясының 1-конференциясында уақытша программасы қабылданды, партияның басшы органдары сайланды. 1944 жылы тамызда Тегеранда партияның 1-съезі өтті. Иран халық партиясы нағыз бұқаралық саяси партияға айналды. 1946 жылдың басында мүше саны 50 мыңға жетті. Осы жылы реакцияның шабуылға шығып, Ирандағы, Курдистандағы, Иран Азербайжанындағы ұлт-азаттық және демократиялық қозғалыстардың жаншылуы жағдайында Иран халық партиясы ауыр соққыға ұшырады: оған тиісті үйлер мен клубтар талқандалды, газет-журналдары жабылды, партияның басшы және белсенді қайраткерлері түрмеге түсті. 1948 жылы сәуірде партияның 2-съезі болды. Съезд жаңа устав қабылдады, онда партияның ұйымдық құрылысының негізгі принципі демократиялық централизм делінген. Жаңа жағдайларға байланысты партияның тактикасы белгіленді. Партия астыртын ауыр жағдайда күресті соза беруге мәжбүр болды. 1953 жылғы мемлекеттік төңкерістен кейін реакция Иран халық партиясын қайтадан қуғынға ұшыратты. 1965 жылы қаңтарда болған Иран халық партиясы ОК-нің 11-пленумы ОК-тің Бюросын сайлады. Иран халық партиясының делегациялары Коммунистік және жұмысшы партиялары өкілдерінің Мәскеуде өткен кеңестеріне (1957,1960,1969) қатысып, қабылданған документтерге қол қойды. Социалистік елдердің коммунистік және жұмысшы партиялары өкілдері кеңестерінің декларациясын (1957) мақұлдады. Иран халық партиясы ОК-нің Бюро председателі – И. Искандери. Орталық органы – «Мардом» («Халық») газеті, теориялық журналы – «Донья» («Бейбітшілік»). Дереккөздер Қазақ совет энцеклопедиясы
Барорецептор

Барорецептор ( - «ауырлық») - қан тамырындағы қан қысымын реттейтін сезімтал нерв ұштары. Олар ірілі-уақты қан тамырларының бәрінде де болады. Алғашқы кезде Барорецепторлар тек каротин синусы маңында, қолқада, кіші қан айналыс шеңберіндегі тамырларда ғана болады деп саналған. Барорецепторлардың ұсақ қан тамырларында да болатындығын К.М.Быков дәлелдеді (1947 ж.). Қан қысымы көтерілген кезде Барорецепторлар тітіркенеді де, рефлекторды тұрде артериядағы қан қысымы төмендейді, жүрек соғуы бәсеңдейді. Ал қан қысымы төмендеген кезде мұның керсінше рефлекс пайда болады. Барорецепторлардың тітіркенуі тыныс алу процесіне, бұлшық еттер қызметіне, адреналиннің бөлінуіне т.б. да процестерге әсер етеді. Барорецепторлардың негізгі физиологиялық маңызы - олар жүрек-қан тамыр жүйесін қан қысымының кенет өзгеруінен қорғайды, ішкі органдардың қызметін реттеуге қатысады . Дереккөздер
Испаниядағы каталан әдебиеті

Испаниядағы каталан әдебиеті – Каталония, Валенсияда, Балеар аралдары (Испания) мен Францияның оңтүстік-батысында каталан тілінде және оның диалектілерінде дамыған әдебиеті. 9-13 ғасырда халық поэзиясы ауызша кең таралған, ал 12 ғасырдан бастап діни сипатта жазылған проза пайда болды. Зиялылар әдебиеті 13 ғасырға дейін провансаль тілінде туған. Джауме 1(римский) (1208-76), Б. Десклот және Р. Мунтанер (1265-1336) хроникаларында прозаның нышандары байқалды. Р. Луллийдің (1232-1315 жыл шамасында) «Бланкерне туралы кітап» (1284 жыл шамасында) атты шығармасы Испаниядағы каталан әдебиетіндегі роман жазу тәжірибесі болды. А. де Виллановтар (1250 жыл шамасында- 1311 жыл шамасында), Ф. Эшименис(1340 жыл шамасында – 1409) дидактикалық шығармалар жазды. 15 ғасырдың басында Испаниядағы каталан әдебиетінде қайта өркендеу дәуірі басталды. Бұл кезде Италия әдебиетінің әсері күшті болған. Дж. Роис (1500 жыл шамасында өлген), Дж. Газуль (1508 жыл шамасында өлген) т. б. жазушылар реализм мен сатиралық бағыттағы шығармалары арқылы Испаниядағы каталан әдеби тілін жасады. Дж. Мартурель және Дж. Де Гальба « Ақ Тирант» (1490) атты ренессанстық серілер жайындағы романын, Дж. Ройг (1478 жылы өлген) өлеңмен «Әйелдер туралы кітап» (1531 жылы жарияланған) деген сықақ роман жазды. 15 ғасырдың аяғында Испаниядағы каталан әдебиетінде ұзаққа созылған құлдырау басталды. Тек 18 ғасырдың аяғында, онан кейін революциялық қозғалыстардың дүмпуімен Испаниядағы каталан әдебиеті қайта өркендеді. Бұл кезде Б. А. Арибау (1798-1862), Дж. Рубио-и-Орс (1818-99), А.Бланк (1832-87), А. де Бофаруль (1821-92), Дж. Росельо (1827-1902) т. б. романтик ақындар тарихи тақырыптарда қалам тартты. Прозада Дж. Пин-и-Солер(1842-1927), Н. Ольер (1846-1930) сыншыл реалистік романдарын, ал А. Гимера (1847-1924), С. Русиньоль (1861-1931) т. б. реалистік драмаларын жазды.1920 жылдары поэзияда Т. Гарсес (1901 жылы туған), К. Сальвадор (1893 жылы туған) , прозада Дж. Руйр (1858-1939), Дж. Э. М. Феррандо (1891 жылы туған) шығармалары реалистік дәстүрде жазылды. Испанияда фашизмнің жеңуіне (1939)байланысты Испаниядағы каталан әдебиетіне тыйым салынды. Тек 1950 жылдардан бастап Испаниядағы каталан әдебиеті қайта жариялана бастады. Қазіргі Испаниядағы каталан әдебиетінде екі ағым бар. Бірінші – неомодернистік (реализмге қарсы реакциялық) ағым, оның өкілдері М. Де Педроло (1918 жылы туған) т. б. ақын жазушылар; екінші топқа С. Эсприу, (1913 жылы туған), Дж. Серда (1920 жылы туған) т. б. реализмді қолдаушы жазушылар жатады. Дереккөздер Қазақ совет энцеклопедиясы
Дэниел Стерн

Дэниел Джейкоб Стерн (ағылш. Daniel Jacob Stern; 27 тамыз, 1957 жыл; Бетесда, Мэриленд, АҚШ) — танымал американдық актёр және комик. Биографиясы Көпшілікке комедиялық рольдерімен және мультфильм дыбыстауымен белгілі. Режиссер ретінде «Керемет жылдар» («Wonder Years», 1988—1993) сериялының бірнеше сериясын түсірді. Сол сериалда кадр сыртындағы әңгімеші рөлін өзі атқарды. Дэниел Стерн 1979 жылдан бері 19 фильмде түсті, алайда бүкіл әлем оны «Үйде жалғыз қалғанда » (1990) және «Үйде жалғыз қалғанда 2» фильмдеріндегі Марв рөлі арқылы таниды. Деректер 2010 жылы Celebrity Ghost Stories реалити-шоуында Дэниел Стерн, 1980 жылы, бал айында ағылшындық Вайдкомб-Мури ауылына барғанын, ол жерде бөтен күштердің ықпалын сезінгенін, олардың 1638 жылғы Ұлы жауыннан қалған елестер екенін айтты. Ауылдың сайтында бұл сөздерге қарсы жазбалар пайда бола бастады. Фильмография 1970-і жылдары * Уходя в отрыв (1979) * Басынан бастау (1979) 1980-і жылдары * A Small Circle of Friends (1980) * Воспоминания о звёздной пыли (1980) * One Trick Pony (1980) * It's My Turn (1980) * Honky Tonk Freeway (1981) * Забегаловка (1982) * I'm Dancing as Fast as I Can (1982) * Голубой гром (1983) * Get Crazy (1983) * Дэниел (1983) * Самсон и Далила (ТВ) (1984) * C.H.U.D. (1984) * Франкенвини (1984) * Могол (ТВ) (1984) * Key Exchange(1985) * Ханна и её сёстры(1986) * Жена босса(1986) * Рождённый в восточном Лос-Анджелесе(1987) * Weekend War(ТВ) (1988) * Чудесные годы (1988—1993) * Война на бобовом поле Милагро (1988) * Мёртв по прибытии (1988) * Маленькие чудовища (1989) * Левиафан (1989) * Friends, Lovers, & Lunatics (1989) * Маленькие монстры (1989) 1990-і жылдары * Перегон по пересечённой местности (1990) * Под голубыми небесами (1990) * The Court-Martial of Jackie Robinson (ТВ) (1990) * Үйде жалғыз қалғанда (1990) * Симпсоны(2 сезон) (1991) * Городские пижоны (1991) * Үйде жалғыз қалғанда 2: Нью-Йоркте жоғалған (1992) * Новичок сезона (1993) * Подводная одиссея (1993) * Городские фраеры: Легенда о золоте Кёрли (1994) * Измученные походом (1995) * Баскетбольная лихорадка (1996) * Эй, Арнольд! (1997) * Gun(ТВ) (1997) * Our Favorite Toys (ТВ) (1997) * Ловушка для туриста (ТВ) (1998) * Очень дикие штучки (1998) * The Tourist Trap (1998) * Partners(ТВ) (1999) 2000-і жылдары * Как убить соседскую собаку (2000) * Убийство в «Центре Америки» (2001) * Last Full Measure, The (2004) * Behind the Mascot (2004) * A Previous Engagement (2005) * Last Time, The (2006) * Мальчишник в Лас-Вегасе(видео) (2006) * Otis (2008) * Катись!Whip It! (2009) * Три дня на побегThe Next Three Days (2009) Режиссёр * Wonder Years, The (сериал) (1988—1993) * Rookie of the Year (1993) * Настоящие дикари(сериал) (2004—2005) Продюсер * Измученный походом (1995) Дереккөздер Сыртқы сілтемелер *
Джо Пеши

Джозеф Фрэнк «Джо» Пеши ; , Ньюарк, Нью-Джерси, АҚШ) — танымал американдық актёр, «Оскар» және BAFTA жүлдесінің иегері, комик және әнші. Өмірбаян Джо Пеши 1943 жылы 8 ақпанда Нью-Джерси штатындағы Ньюаркте, шаштараз Мэри мен жүргізуші Анджелоның отбасында дүниеге келген. Бес жасында ең алғаш театрда өнер көрсеткен. Ең алғашқы рөлін 1975 жылы, «Собиратель душ» атты төменбюджетті фильмде, атақты Фрэнк Винсентпен бірге сомдады. Мартин Скорсезеның «Бешеный бык» фильмінде (1980) боксер Джоуи Ламоттың рөлін ойнағаннан кейін, Пеши «Үздік бастаушы» санатында BAFTA жүлдесін алды. Сонымен қоса, осы рөлі үшін актёр «Оскар» жүлдесіне ұсынылды. 1990 жылы Пеши Мартин Скорсезеның «Славные парни» фильмінде Томи Де Витоның рөлін ойнау арқылы әлемге танылды. Де Вито рөлі үшін актёр алғаш «Оскар» жүлдесін алды. Осыдан соң, Пеши «Үйдие жалғыз қалғанда», «Үйде жалғыз қалғанда 2: Нью-Йоркте адасу»,«Джон Ф. Кеннеди. Выстрелы в Далласе»,« Смертельное оружие 2»,« Смертельное оружие 3»,« Смертельное оружие 4»,« Бронкская история»и« Казино» фильмдерінде көрінді. Жеке өмірі 1988 жылдан 1992 дейін Джо Пеши Клаудии Марте Харомен отбасылы болды. Олардың Тиффани атты қызы бар. 2007 жылдың шілдесінде 64 жастағы актёр 37 жастағы модель Энджи Эверхартпен кездесіп жүрді. Олар қатынастарын 2008 жылдың тамызында үзді. Жүлделер мен марапаттары Номинациялар * 1981 «Алтын глобус» үздік екінші пландағы ер адам рөлі «Алтын глобус» марапаты (фильм «Құтырған бұқа») * «Оскар» (фильм «Құтырған бұқа») * 1991 — Премия «Алтын глобус» (фильм «Жақсы жігіттер») * 1993 — Премия MTV Movie Awards (фильм «Менің бөлем Виннии») * 1996 — Премия MTV Movie Awards (фильм «Казино») * 1999 — Премия «Алтын таңқурай» (фильм «Смертельное оружие 4») Марапаттары * 1980 — АҚШ киносыншыларының Ұлттық кеңесінің жүлдесі (фильм «Құтырған бұқа»). * 1981 — АҚШ киносыншыларының Ұлттық қоғамының жүлдесі * 1982 — BAFTA премиясы * 1990 — АҚШ киносыншыларының жүлдесі (фильм «Жақсы жігіттер») * 1991 — «Оскар» премиясы (фильм «Жақсы жігіттер») * 1993 — Американдық жүлде (фильм «Менің бөлем Винни») Дереккөздер Сыртқы сілтемелер *
Итраконазол

Итраконазол - зеңдерге қарсы жүйелі әсер ететін заттар. Триазол туындылары. Қолданылуы * тегіс тері микоздарында * шат аймағы микоздарында * табан микоздарында * қол ұшы микоздарында * түрлі-түсті теміреткіде * вульвовагинальды кандидозда * аспергиллезде * бластомикозда * гистоплазмозда * эзофагальді кандидозда * ауыз қуысы және өңеш кандидозында * криптококкозда * кокцидиоидомикозда * хромомикозда * онихомикозда * паракокцидиоидомикозда * споротрихозда Жағымсыз әсерлеі * диспепсия, жүрек айнуы, іш ауруы, іш қатуы. Сирек: * бас ауыруы, бас айналуы, шеткергі нейропатия, шаршау, ұйқышылдық * аллергиялық реакциялар (қышыма, бөртпе, есек жем, Квинке ісінуі, Стивенс- Джонсон синдромы) * бауырлық ферменттер белсенділігінің қайтымды көтерілуі, дисменорея, гепатит * гипокалиемия * ісіну * шаштың түсуі * созылмалы іркіліс тудыратын жүрек жетіспеушілігі. Қолдануға болмайтын жағдайлар * препаратқа және оның құрамына кіретін кез келген затқа асқын сезімталдылықта. Дереккөздер
Василий Григорьевич Солодовников

Солодовников Василий Григорьевич (08.03.1918 жылы туған) — совет экономисті, экономика ғылымының докторы, КСРО Ғылым Академиясының мүшесі (1966). 1942 жылы Куйбышевтің В.В.Куйбышев атындағы индустриалды институтын және 1946 жылы Бүкіл Одақтық сыртқы сауда академиясын бітірді. Солодвников В.Г. 1949-1961 жж. КСРО Ғылым Академиясының институттарында ғылыми қызметкер, 1961-1964 жж. дипломатиялық жұмыста болды. 1964 жылдан КСРО ҒА Африка институтының директоры, Афканистер халықаралық конгресінің вице-президенті (1965-1973), Лагос университетінің (Нигерия) және Карл Маркс атындағы философиялық университетінің (Лейпциг, ГДР) құрметті докторы. Солодовников В.Г. негізінен дамушы елдердің әлеуметтің-экономикалық және саяси мәселелерін зерттейді. Еңбек Қызыл Ту орденімен марапатталған. Дереккөздер
Сокотра (арал)

Сокотра — Үнді мұхитындағы аралдар тобы (ең ірі — Сокотра аралы). Йемен Халық Демократиялық Республикасы құрамына кіреді. Ауданы 3,6 мың км². Негізінен кристалдық жыныстардан түзілген. Биіктігі 1503 м (Сокотра аралында). Климаты тропиктік құрғақ. Орташа температурасы қаңтарда 21, ал маусымда 28. Орташа жылдық жауын шашын мөлшері 250-300 мм. Шөлейт өсімдіктері, таулы бөлігінде ксерофиль шоқ тоғайлы өседі. Құрма пальмасы өсіріледі. Балық ауланады. Климаты Климаты тропиктік құрғақ және жартылай құрғақ. Орташа температурасы қаңтарда 21, ал маусымда 28. Орташа жылдық жауын шашын мөлшері 250-300 мм. Шөлейт өсімдіктері, таулы бөлігінде ксерофиль шоқ тоғайлы өседі. Құрма пальмасы өсіріледі. Дереккөздер
Сокхей Сахиб Синг

Сокхей Сахиб Синг (15.121887 - 23.10.1971) — Үндістанның қоғам қайраткері, ғалым, медецина ғылымының докторы, профессор. Үндістанның, Ұлыбританияның, АҚШ-тың, Канаданың колледждері мен университеттерде білім алды. Қызметі 1925-1950 жж. Бомбейде Хавкин атындағы институтта істеді, 1932 жылдан оның директоры болды. 1950-1952 жылдары Халықаралық денсаулық сақтау ұйымы бас директорының көмекшісі. Үндістан Ғылым Академиясының мүшесі. 1953-1958 жылдары Үндістанның ғылыми қызметкерлері Ассоциациясының президенті, Бүкіл үндістандық бейбітшілік Кеңесінің вице-төрағасы және Бүкіл дүниежүзілік Бейбітшілік Кеңесінің мүшесі. Марапаттары Халықтар арасында бейбітшілікті нығайтқаны үшін Халықаралық Лениндік сыйлықтың лауреаты (1953). Дереккөздер
Төкен Жұмабайұлы Мұртазин

Төкен Жұмабайұлы Мұртазин (1924, Семей облысы (Қазіргі Шығыс Қазақстан облысы) Жаңа Семей ауданының Балтарақ ауылында туған) — Мәскеу қаласындағы Ленин комсомолы Орталық комитетінің 6 айлық курсын бітірген. 1942 жылы Семейде Кеңес Одағының маршалы Б.М.Шапошников атындағы Тамбов Қызыл Тулы жаяу әскер училищесінде оқиды. Еңбек жолын 1940 жылы Алматы қаласындағы Ф Джержинский атындағы орыс драмалық театрында музыкант болып бастаған. 1943 жылы 27 ақпаннан 1944 жылдың 23 ақпанына дейін Батыс Беларус майданында 108 атқыштар дивизиясында, 407 атқыштар полкінде командир болды. Жарақатпен елге оралып, 1944 жылдан Семейде үгітші қызметін атқарған. Жаңа Семей аудандық комсомол комитетінің, Семей облыстық комсомол комитетінің бірінші хатшысы қызметтерін атқарды (1944). Обкомның бұйрығымен Жоғарғы Ертіс кеме шаруашылығында насихат бөлімінің аға инструкторы қызмет атқарды (1951). Семей қаласында жергілікті қаржыны басқарудың директоры болып қызмет атқарды (1952). Cемей қаласында Жаңа Семей аудандық кәсіподақ төрағалығына сайланды (1955). Амангелді және Калинин атындағы Ново-Пакровка аудандарында колхоз төрағасы (1958-1964).Семей облысы Бесқарағай ауданында Семияр ауылында партия комитетінің хатшысы (1964-1965). Чекоман, Мұздыбай, Жаңа Семей аудандарында директор, партия ұйымының хатшысы (1965-1987). Еңбек және соғыс ардагерлерінің облыстық кеңесінің төрағасының орынбасары (1987-2001). Ұлы Отан кезіндегі 1 дәрежелі Отан соғысы ордені, "Қызыл Жұлдыз", "1941-1945 жылдардағы Ұлы Отан соғысында Германияны жеңгені үшін", "Ұлы Отан соғысына қатысқаны үшін" көптеген КСРО-ның медальдарымен марапатталады. Руы — Уақ. Абай Құнанбаевтың белгілі досы, шәкірті Көкбай Жанатайұлының жиені. Шешесі-Қалыш Көкбай Жанатайұлының қызы. Дереккөздер Қазақ жерінің зиялы азаматтары Ж.А. Уралбаев. - Алматы : Дәуір, 2007.Ғұмырнамалық жинақтар сериясы.- ISBN 9965-517-07-Х #[http://old.abai.kz/content/bauyrzhan-erdembekov-abai-men-kokbai Бауыржан Ердембеков. Абай мен Көкбай] #[http://www.cbssemey.kz/index.php?optioncom_content&viewarticle&id472&langkz Жанатайұлы Көкбай] #[https://qazaqstan.tv/news/60544/Семейде Төкен Мұртазинге ескерткіш тақта орнатылды]
Том Харди

Эдвард Томас Харди (, 15 қыркүйек 1977, Хаммерсмит, Лондон, Ұлыбритания туғ.), Том Харди ретінде танымал — британдық театр, кино актері. «Бронсон» (2009) фильміндегі басты рөлімен танымал, және «Звёздный путь: Возмездие» (2002), «Начало» (2010), « Воин» (2011) , «Тёмный рыцарь: Возрождение легенды» (2012) атты голливудтық блокбастерлердегі рөлдерімен белгілі. Жастық шағы Том Харди, отбасындағы жалғыз бала, Хаммерсмитте дүниеге келген және Лондонда өскен. Анасы Энн ирландтық католиктер отбасынан шыққан еді. Ол суретші болып жұмыс істеді, ал акесі Эдуард «Чипс» Харди комедия жазған. Харди «Ридс», «Тауэр-Хаус» және Ричмондық театралды мектепте оқып, одан кейін Drama Centre London оқу орнына түсті (Том Энтони Хопкинсты үйреткен тәлімгерден білім алды). Ол мансабын әскери драмада АҚШ сарбазын «Братья по оружию» (2001) фильмінде ойнау арқылы бастады. Оның кинодағы бастамасы Ридли Скоттың «Падение «Чёрного ястреба»» (2001) триллерінде бастады. Мансабы 2002 жылы Харди «Точки над i» фильмінде көрінді, ол түсірілім алаңында Гаэль Гарсиа Бернальмен әріптес болды. Осыдан кейін ол Солтүстік Африкаға кетіп, «Симон: Английский легионер» (2002) фильміне түсті. Осы жылы ол мансабындағы ірі рөлі, Реман Претор Шинзонды сомдады. Ол Англияға, «LD50: Летальная доза» (2003) триллеріне түсу үшін оралды. Дереккөздер
Барранкилья

Барранкилья - Колумбияның солтүстік-батысындағы қала, Атлантико департаментінің әкімшілік орталығы. Елдің Кариб теңізі жағасындағы басты порты және муниципалитет. Үлкендігінен Колумбияның төртінші қаласы. Шетке кофе, мал терісі, мұнай өнімдері шығарылады. Халқы - 1 694 879 (2005 жылдың мәліметі бойынша). Мата тоқитын, ұн тарататын, темекі, аяқ киім шығаратын, металл өңдейтін кәсіп-орындар, кеме верфі бар. Қаланы «Колумбиның Алтын Дарбазасы» деп аталып кеткен. Галерея Дереккөздер
Патрик Стар

Патрик Стар — американ мультсериалдарының бірі Спанч Боб Шаршы Шалбар мультсериалының басты рөліндегі кейіпкер. Патриктің дауысын Билл Фагербейк салса, ал орыс нұсқасын — актёр Юрий Маляров салған. Патрик — зердесіз, алқызыл түстес денелі келген теңіз жұлдызы. . Жалпы мәлімдеме Патрик Жұлдыз ГубкаБобтың көршісі және ең жақын досы. Екі достың екеуіне де тән көптеген қызығушылықтары бар: көпіршік үрлеу, медуза аулау , телешоу «Теңіз Супермені мен Көзілдіріктінің оқиғалары». Патрик жұмыс істемейді және уақытының басым бөлігін ұйқы мен ГубкаБобпен ойнауға арнайды . Патрик Стардың мінез-құлқы балаға тән, алайда ГубкаБоб секілді ол да алдамшы «ерлігімен» мақтанады. Жақын досы секілді балалық заттардан ляззаттанады, мәселен, таяқшадағы мұзкәмпиттер мен үй печеньесі. Патриктің денесі дау тудырады. Ол саусақтарынан, мұрынынан, шашы мен құлақтарынан айырылғандығы жайлы бірнеше рет хабарлағанымен, шындықпен жанаспайды. Сондай-ақ, Жұлдыз дыбыстың шығу көзін анықтай алмайды. Мультсериалды құрушы Стивен Хилленбергтің баяндауынша, Патрик Стар (басқа да кейіпкерлер секілді) бірнеше танысының пікіріне байланысты туған кейіпкер. Пайда болған кейіпкер — өз достарын ыңғайсыз күйге түсіретін адамдардың бейнесі. Патриктің миы шамалы болғандықтан, оғаш жағдайларға жиі тап болады. Патриктің үйі Патриктің үйі — ГубкаБобтың үйінен келесі орналасқан, желбағары бар үлкен тас . Мультсериалдың көп бөлімдерінде кресло мен теледидар көрсетіледі. Алайда, бұл тек жоғарғы қабаты. Астыңғы бөлігінде жуынатын бөлме, қонақ бөлмесі мен ас бөлмесі бар. «Home Sweet Pineapple» сериясында Патрик үйін үлкен көрпе ретінде жамылады. Қызықты деректер * «Big Pink Loser» сериясында Патрик өзінің арманын айтады: үлкен маймылдарды жеңу және тоғыншы өлшемді аман алып қалу. * ГубкаБобқа қарағанда Патрик әлдеқайда ұқыпты жүргізуші. *Патриктің көлік айдау куәлігі бар. * «Something Smells» сериясында Патрик ешқашан әпкесінің болмағанын айтады, алайда «Big Sister Sam» сериясында оның әпкесі бар екендігі анықталады. Патриктің ол жайлы ұмытып кетуі де әбден мүмкін. * Кейбір кездері Патриктің жалғыз тісі көрінеді. * Патрик ойланған кеде оның миынан түтін пайда болады. * «Christmas Who?» сериясында Патриктің қаламды ұстай алмайтындығы анықталады. * Патрик Бикини Боттомның ең еріншек тұрғыны болып саналады. * Патрик түнгі сағат 3-те тамақтанады. Дереккөздер
Спанч Боб Шаршы Шалбар (кейіпкер)

Спанч Боб Шаршы Шалбар — «Nickelodeon » арнасында 1999 жылдың 1 мамырында тұсаукесері өткен американ мультсериалдарының бірі Спанч Боб Шаршы Шалбар мультихикаясының басты рөліндегі кейіпкер. Кейіпкерді теңіз биологі және аниматор Стивен Хилленберг ойлап тапқан, ал, оны Том Кенни дыбыстаған. Жалпы мәлімдеме Спанч Боб Шаршы Шалбар — теңіз губкасы болғанымен, ас үй ысқышына ұқсайды. Сырт келбеті: үлкен көкшіл көзді, көп саңылаулары бар, шығыңқы күректісті, бетінде сепкілдері бар. Қалауы бойынша дене пішінін, қолының пішіні мен ұзындығын өзгерте алады. Күнделікті жеңі қысқа ақ көйлек, қызыл галстук және қоңыр шаршы тәріздес шалбар киеді. Осы себептен оның тегі «Шаршы Шалбар». Аяғында көк, қызыл жолақтары бар шұлық пен қара бәтеңке киеді. Спанч Боб — «Красти Краб» ресторанында аспаз. Айдың үздік жұмысшысы атағын осы жерде 1 000 106 рет алған. Миссис Паффтың Қайық Мектебінде көлік айдауды үйренеді, алайда көлік айдау куәлігін әлі де ала алған жоқ. Ол үлкен «ананас-үйде» үй жануары ұлу Гэримен 124 Конч Стрит, Бикини Боттомда , тропикалық арал Атолл Бикинидиң астында, су түбінде орналасқан ойдан табылған қалада тұрады. Оның көршілері: сегізаяқ Сквидвард Тентаклс — ГубкаБобтың «Красти Крабтағы» әріптесі — кассир, және Патрик, теңіз жұлдызы, ГубкаБобтың жақын досы Дереккөздер